ธรรมนัส ชวน ปชช. ออกกำลังกาย หลังผลตรวจเบื้องต้น ยัน ไม่ติดโควิด-19
ธรรมนัสโพสต์เฟซบุ๊ก เชิญชวน ดูแลสุขภาพ ด้วยการออกกำลังกายสม่ำเสมอ รับประทานอาหารที่มีประโยชน์ พักผ่อนให้เพียงพอ ลดความเสี่ยงติดเชื้อวันที่ 16 มี.ค. ผู้สื่อข่าวรายงานว่า ภายหลัง ร.อ.ธรรมนัส พรหมเผ่า รมช.เกษตรและสหกรณ์ ได้ไปตรวจหาเชื้อโควิด-19 ที่รพ.เมื่อวานที่ผ่านมา และเบื้องต้น ระบุว่าไม่ติดเชื้อโควิด-19 แต่ต้องรอผลการยืนยันที่ชัดเจนจากรพ.อีกครั้งร.อ.ธรรมนัส ได้โพสต์เฟซบุ๊กธรรมนัส พรหมเผ่า เป็นคลิป กำลังออกกำลังกาย พร้อมโพสต์ข้อความ ระบุว่า วันนี้หลังจากทราบเรื่องเข้าสู่สภาวะเสี่ยงการติดเชื้อ Covid-19 ผมได้รีบเข้าตรวจพร้อมกับกักตัว 14 วัน ที่บ้านทันทีจากสถานการณ์การระบาดของไวรัส Covid-19 ผมอยากเชิญชวนพี่น้องประชาชนทุกท่าน ดูแลสุขภาพร่างกายด้วยการออกกำลังกายอย่างสม่ำเสมอ ทานอาหารที่มีประโยชน์ พักผ่อนให้เพียงพอ และลดความตึงเครียดต่างๆ เพียงเท่านี้ระบบภูมิคุ้มกันโรคจะทำงานอย่างขยันขันแข็ง จะช่วยลดความเสี่ยงต่อการติดเชื้อโรคต่างๆ ได้ครับ#เราจะผ่านวิกฤตนี้ไปด้วยกันครับ#สู้ๆ
ธรรมนัสโพสต์เฟซบุ๊ก เชิญชวน ดูแลสุขภาพ ด้วยการออกกำลังกายสม่ำเสมอ รับประทานอาหารที่มีประโยชน์ พักผ่อนให้เพียงพอ ลดความเสี่ยงติดเชื้อ 
โควิด-19,ไวรัสโคโรนา,ไวรัสโคโรน่า,COVID-19,ธรรมนัส พรหมเผ่า,รมช.เกษตรและสหกรณ์,ข่าวทั่วไป